Document ID: 32006D0660

ODLOČBA KOMISIJE
z dne 29. septembra 2006
o dodelitvi omejenega priznanja Skupnosti Polish Register of Shipping
(notificirano pod dokumentarno številko C(2006) 4107)
(Besedilo velja za EGP)
(2006/660/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij, ter za ustrezne ukrepe pomorskih uprav (1) in zlasti člena 4(2) Direktive,
ob upoštevanju dopisa poljskih organov z dne 10. marca 2004, čeških organov z dne 4. julija 2005, ciprskih organov z dne 10. marca 2006, malteških organov z dne 13. marca 2006, litovskih organov z dne 30. marca 2006 in slovaških organov z dne 11. aprila 2006, v katerih od Komisije zahtevajo, da dodeli priznanje Skupnosti Polish Register of Shipping (v nadaljevanju „PRS“) v skladu s členom 4(2) Direktive 94/57/ES,
ob upoštevanju naslednjega:
(1)
Omejeno priznanje po členu 4(2) Direktive 94/57/ES je priznanje, dodeljeno organizacijam, poznanim kot klasifikacijski zavodi, ki izpolnjujejo vsa merila iz Priloge, razen tistih, določenih v odstavkih 2 in 3 oddelka A „Splošne zahteve“ Priloge, ki pa ima omejeni rok trajanja in obseg, da bi zadevna organizacija pridobila nadaljnje izkušnje.
(2)
Komisija je preverila, ali PRS izpolnjuje vsa merila iz Priloge k Direktivi 94/57/ES, razen tistih, ki so določena v odstavkih 2 in 3 oddelka A „Splošne zadeve“ navedene priloge.
(3)
PRS se je zavezal, da bo izpolnjeval določbe člena 15(2), 15(4) in 15(5) Direktive 94/57/ES.
(4)
Evidence organizacije o izvajanju varnosti in preprečevanju onesnaževanja, čeprav malo pod povprečjem priznanih organizacij, so zadovoljivi in kažejo ugoden razvoj, zlasti na področju Pariškega memoranduma o soglasju glede nadzora, ki ga opravlja inšpekcija za varnost plovbe, kjer je bilo od leta 2000 doseženo trajno izboljšanje.
(5)
Ukrepi iz te odločbe so v skladu z mnenjem Odbora za varnost na morju in preprečevanje onesnaževanja z ladij (COSS), ustanovljenega v skladu s členom 7 Direktive 94/57/ES -
SPREJELA NASLEDNJO ODLOČBO:
Člen 1
„Polish Register of Shipping“ se v skladu s členom 4(2) Direktive 94/57/ES prizna za obdobje treh let od datuma sprejetja te odločbe.
Člen 2
Učinki priznanja se omejijo na Češko, Ciper, Litvo, Malto, Poljsko in Slovaško.
Člen 3
Ta odločba je naslovljena na države članice.
V Bruslju, 29. septembra 2006

Labels: 20
7
8
18
15